stanford-oval/wikipedia huggingface dataset:
Samsung Galaxy S10e

| Samsung Galaxy S10e |
| --- | --- |
Valmistaja:  Samsung
Julkaistu:  8. maaliskuuta 2019
Muut versiot:  Samsung Galaxy S10
Käyttöverkot:  2G/3G/4G
Mitat:  142,2 × 69,9 × 7,9 mm
Paino:  150 g
Näyttö:  Dynamic AMOLED, 5,8"
Näytön kuvatarkkuus:  1 080 × 2 280 px
Suoritin:  Exynos 9820 -kahdeksanydin­prosessori
Grafiikkapiiri:  Mali-G76 MP12
Keskusmuisti:  6 tai 8 Gt
Flash-muisti:  128 tai 256 Gt
Takakamera:  12 Mpx + 16 (ultralaajakulma) Mpx
Etukamera:  10 Mpx
Käyttöjärjestelmä:  Android 9.0 Pie, päivitettävissä Android 11 -versioon
Akku:  3 100 mAh
Liitännät:  Bluetooth 5.0, USB-C, 3,5 mm:n kuulokeliitäntä
Muistikorttipaikka:  tukee enintään 512 Gt:n microSD-kortteja
Muuta:  IP68, sormenjälkitunnistin
Infobox OKVirheellinen NIMI-arvo: 
Samsung Galaxy S10e on Samsungin 22. helmikuuta 2019 julkistama ja 8. maaliskuuta 2019 julkaisema älypuhelin. Se on pienempi versio Samsung Galaxy S10 -puhelimesta.
Puhelimessa on kahdeksanydinprosessori ja 5,8 tuuman näyttö. Tallennustilaa on valittavana 128 tai 256 gigatavua ja keskusmuistia kuusi tai kahdeksan gigatavua. Tallennustila on laajennettavissa enintään 512 gigatavun microSD-kortilla. Puhelimessa on kaksi takakameraa. Pääkameran tarkkuus on 12 megapikseliä ja ultralaajakulmakameran 16 megapikseliä. Etukameran tarkkuus on 10 megapikseliä. Puhelimen sormenjälkitunnistin on sijoitettu laitteen kylkeen. Akun kapasiteetti on 3 100 milliampeerituntia. Se tukee 15 watin pikalatausta ja langatonta latausta. Käyttöjärjestelmänä on Android 9.0 Pie, joka on päivitettävissä Android 11 -versioon.
Ture Ryberg

Yksi Karolinska institutetin rakennuksista
Ture Ryberg (s. 1881, k. 1961) oli ruotsalainen arkkitehti.
Ryberg opiskeli arkkitehtuuria Kuninkaallisessa teknillisessä korkeakoulussa (KTH) Tukholmassa vuosina 1908–1912 ja Ruotsin kuninkaallisessa taideakatemiassa vuosina 1912–1914. Hän aloitti arkkitehdin uransa Erik Lallerstedtin alaisuudessa. Rybergin ensimmäinen oma työ oli Yggdrasilin kortteli Djursholmissa vuonna 1916 jonka suunnittelijaksi hän päätyi arkkitehtikilpailun tuloksena. Rybergin suurimpiin töihin lukeutuvat Folkskoleseminariet Linköpingissä (1927) ja Karolinska institutet Solnassa (1936–1955).
Töitä

Kvarteret Yggdrasil, Djursholm (1916–1918)
Folkskoleseminariet, Linköping (1927)
Ålstensskolan, Tukholma (1929)
Olaus Petri Kyrka, Helsinki (1932)
Norr Mälarstrand 36–38, Tukholma (1936)
Karolinska institutet, Solna (1936–1955)
Oscarshemmet, Tukholma (1938)
Södra Ängby skola, Tukholma (1946)
Stadshagsgården, Tukholma (1953–1955)
Tuhlattuja päiviä

| Tuhlattuja päiviä> The Lost Weekend |
| --- | --- |

Ohjaaja:  Billy Wilder
Käsikirjoittaja:  Billy Wilder   Charles Brackett
Tuottaja:  Charles Brackett
Säveltäjä:  Miklós Rózsa
Kuvaaja:  John F. Seitz
Leikkaaja:  Doane Harrison
Pukusuunnittelija:  Edith Head
Pääosat:  Ray Milland
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix Fandango at Home (käännä suomeksi)
Ensi-ilta:  1945
Kesto:  101 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tuhlattuja päiviä (engl. The Lost Weekend) on Billy Wilderin ohjaama yhdysvaltalainen elokuva vuodelta 1945. Elokuva perustuu Charles R. Jacksonin samannimiseen romaaniin, ja kertoo alkoholisoituneen kirjailijan kolme päivää kestävästä itsetuhoisesta juopottelusta.
Tuhlattuja päiviä palkittiin Oscar-gaalassa vuoden parhaana elokuvana, minkä lisäksi elokuva voitti Oscarin parhaasta ohjauksesta, käsikirjoituksesta ja miespääosasta. Elokuva palkittiin myös Cannesin elokuvajuhlien Kultaisella palmulla.
Elokuva arkistoitiin vuonna 2011 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.
The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Tuhlattuja päiviä Internet Movie Databasessa (englanniksi)
Salibandyn Euroopan-mestaruuskilpailut

| Men's Euro Floorball Championships |
| --- | --- |
Laji:  salibandy
Maa(t):   Eurooppa
Perustettu:  1994
Lopetettu:  1995
Seuraaja:  Salibandyn MM-kisat
Hallitseva mestari:   Suomi
Sivusto:  European Championships
Salibandyn Euroopan-mestaruuskilpailut on järjestetty vain kahdesti. Vuoden 1994 kisoissa Suomessa olivat mukana vain miehet. Mestaruuden voitti Ruotsi, hopealle sijoittui Suomi ja pronssia sai Sveitsi. Vuoden 1995 kisat Sveitsissä olivat avoimet Euroopan-mestaruuskilpailut; niissä oli mukana Euroopan ulkopuolelta Japani. Silloin olivat mukana myös naiset. Miesten mestaruuden voitti Suomi, hopeaa sai Ruotsi ja Sveitsi uusi kolmannen tilansa. Naisten mestaruuden voitti Ruotsi, hopeaa sai Norja ja pronssia Suomi. Vuonna 1996 ei pelattu enää Euroopan-mestaruudesta, vaan silloin järjestettiin ensimmäistä kertaa maailmanmestaruuskilpailut.
Kansainvälinen Salibandyliitto IFF päätti yleiskokouksessaan, että Euroopan-mestaruuskilpailut palaa vuonna 2025. EM-kisoihin osallistuu edellisten MM-kisojen 7 parasta europpalaista maata ja järjestäjämaa. Kisoihin osallistuneet maat pääsevät suoraan seuraaviin MM-kisoihin. EM-kilpailut järjestetään vuorovuosittain siten, että joka toinen vuosi on miesten ja joka toinen vuosi naisten EM-kilpailut.
Euroopanmestaruuskilpailut ja mitalistit > Miehet

| 0 | 1 | 2 | 3 | 4 |
| --- | --- | --- | --- | --- |
| Vuosi | Kultaa | Hopeaa | Pronssia | Paikka |
| 1994 |  Ruotsi |  Suomi |  Sveitsi |  Helsinki |
| 1995 |  Suomi |  Ruotsi |  Sveitsi |  Zürich |
2025:
Euroopanmestaruuskilpailut ja mitalistit > Naiset

| 0 | 1 | 2 | 3 | 4 |
| --- | --- | --- | --- | --- |
| Vuosi | Kultaa | Hopeaa | Pronssia | Paikka |
| 1995 |  Ruotsi |  Norja |  Suomi |  Zürich |
2026:
Mitalitaulukot > Miehet

| 0 | 1 | 2 | 3 | 4 | 5 |
| --- | --- | --- | --- | --- | --- |
| Sija | Maa |  |  |  | Yht |
| 1 |  Ruotsi | 1 | 1 | 0 | 2 |
| 1 |  Suomi | 1 | 1 | 0 | 2 |
| 3 |  Sveitsi | 0 | 0 | 2 | 2 |
Aiheesta muualla

Kansainvälinen Salibandyliitto IFF - European Championships (englanniksi)
Planet Floorball (englanniksi)
Tuomiovalta

Tuomiovalta on yksi vallan lohkoista toimeenpano- ja lainsäädäntövallan ohella. Suomessa tuomiovaltaa käyttävät riippumattomat tuomioistuimet, joiden tehtävistä ja kokoonpanosta säädetään lailla.
Tuomiovaltaa käytetään Suomessa yleisissä tuomioistuimissa ja yleisissä hallintotuomioistuimissa.
Ture Nerman

Ture Nerman nuorena.
Ture Nerman (18. toukokuuta 1886 Norrköping, Ruotsi – 7. lokakuuta 1969 Tukholma) oli ruotsalainen sosialisti, toimittaja ja kirjailija sekä tunnettu poliittinen aktivisti. Nerman istui valtiopäivillä vuodet 1930–1937 (kommunisti) ja 1946–1953 (sos. dem).
Nerman liittyi kansainväliseen sosialistiseen ryhmään ensimmäisen maailmansodan käynnistyttyä. Hän toimi aktiivisesti myös sotaa vastustaneessa liikkessä ja osallistui muun muassa kuuluisaan antimilitaristiseen Zimmerwaldin kokoukseen. Nerman oli vuonna 1917 Ruotsin kommunistisen liikkeen perustajia mutta erosi siitä 1939. Toisen maailmansodan aikana 1939–1946 hän julkaisi voimakkaasti kansallissosialismin vastaista Trots allt! -lehteä, joka joutui useaan kertaa takavarikkoon.
Suomennettuja runoja

Kaunein laulu (Den vackraste visan), suom. Elina Vaara, julkaisussa Kevätsade: valikoima ruotsalaista lyriikkaa, suom. Elina Vaara ja Lauri Viljanen, Porvoo: WSOY 1926 Runo verkossa Maailma-lehdessä 1.3.1928 no 3 s. 98 (verkkoaineistosivu 10)
Jumala ruokkii haukkaa, julkaisussa: Rynnäkköön: Sosialistisen nuorisoliiton kevät-julkaisu 1925
On lehti asehemme, julkaisussa: Punainen kalenteri 1927 s. 107  Runo verkossa, aineistosivu 111
Sven Duva II, Pyhimyslegenda, suom. Kössi Kaatra, julkaisussa: Itä ja Länsi: Työväen Kuvalehti 31.5.1927 no 10 s. 139–140 Runoelma verkossa, verkkoaineistosivu 3–4
Salvador Piñeiro García-Calderón

Salvador Piñeiro (2019)
Salvador Piñeiro García-Calderón (s. 27. tammikuuta 1949 Lima) on perulainen roomalaiskatolinen arkkipiispa. Hänet vihittiin papiksi Liman arkkihiippakuntaan 6. toukokuuta 1973 ja nimitettiin Perun sotilaspiispaksi 21. heinäkuuta 2001. Piispaksi vihkiminen seurasi 2. syyskuuta. Pääkonsekraattorina toimi Juan Luis Cipriani Thorne, jota avustivat Rino Passigato ja Juan Luis Martin Buisson.
Piñeiro García-Calderón toimi vuodesta 2003 myös Lurínin vihkipiispana, kunnes erosi mahdollisesti vuonna 2006. 6. elokuuta 2011 hän sai nimityksen Ayacucho o Huamangan arkkipiispaksi. Sotilasordinariaatin johdosta hän erosi 30. lokakuuta 2012.
Sally Haslanger

Sally Haslanger
| --- | --- |
Syntynyt:  1955  
| --- | --- |
Verkkosivusto:  web.mac.com/shaslang/Sally_Haslanger/About_Me.html 
Palkinnot:  Carus Lectures (käännä suomeksi) (2012) Guggenheim-stipendi (2018) 
muokkaa - muokkaa wikitekstiä - muokkaa Wikidataa
Sally Haslanger (s. 1955) on yhdysvaltalainen filosofi ja professori, jonka tutkimusala keskittyy sosiaalisten kategorioiden, kuten rodun ja sukupuolen, rakentumiseen ja pysyvyyteen. Haslangerilla on filosofian Ford-professuuri Massachusetts Institute of Technologyn lingvistiikan ja filosofian osastolla. Haslanger on valmistunut Reed Collegesta vuonna 1977 ja saanut filosofian tohtorin tutkinnon vuonna 1985 Berkeleyn yliopistosta. Hän johti 2009–2013 MIT:n nais- ja sukupuolentutkimusohjelmaa.
Haslanger on saanut lukuisia tunnustuksia. Vuonna 2011 American Philosophical Association valitsi hänet Carus-luennoitsijaksi. Vuonna 2015 Haslanger toimi  Spinoza-professuurissa Amsterdamin yliopistossa. Vuonna 2018 hän sai Guggenheim-stipendin. Hänen kirjansa Resisting Reality: Social Construction and Social Critique sai American Philosophical Associationin Joseph B. Gittler Award -palkinnon vuonna 2014. Haslanger toimii Symposia on Gender, Race and Philosophy -verkkolehden toimittajana.
Haslanger on naimisissa filosofian professori Stephen Yablon kanssa.
Teokset

Sally Haslanger & Elizabeth Hackett: Theorizing Feminisms: A Reader, Oxford University Press, 2005
Sally Haslanger & Charlotte Witt: Adoption Matters: Philosophical and Feminist Essays, Cornell University Press, 2005
Sally Haslanger & Roxanne Marie Kurtz: Persistence: Contemporary Readings, MIT Press, 2006
Resisting Reality: Social Construction and Social Critique, Oxford University Press, 2012
Critical Theory and Practice, Koninklijke Van Gorcum, 2017
Rämeikköaratti

| Rämeikköaratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Suomuaratit Pyrrhura
Laji::  perlata
Kaksiosainen nimi
 Pyrrhura perlata  (Spix, 1824) 
Katso myös
   Rämeikköaratti Wikispeciesissä   Rämeikköaratti Commonsissa 
Infobox OKNimi-testi OKIUCN-testi OK: 
Rämeikköaratti (Pyrrhura perlata) on eteläamerikkalainen papukaija. Sen elinympäristö käsittää Brasilian keskiosia Parásta Amazonasille ja Mato Grossoon, sekä Pohjois-Bolivian. Lajin holotyypin kuvaili Johann Baptist von Spix Amazonin rannoilta 1824.
Salvador Martínez Pérez

Salvador Martínez Pérez (26. helmikuuta 1933 – 2. tammikuuta 2019) oli meksikolainen roomalaiskatolinen piispa. Hänet vihittiin papiksi 2. huhtikuuta 1960 ja nimitettiin Huejutlan hiippakunnan piispaksi 24. kesäkuuta 1994. Piispaksi vihkiminen seurasi 26. heinäkuuta. Pääkonsekraattorina toimi Girolamo Prigione, jota avustivat Rosendo Huesca Pacheco ja Ricardo Guízar Díaz.
Martínez Pérez jäi eläkkeelle 12. maaliskuuta 2009.
Tokyo Tales

| Tokyo Tales Blind Guardian |
| --- | --- | --- |

Livealbumin tiedot
 Äänitetty : Koseinenkin Hall (4.12), NHK Hall (6.12) Tokio, 1992
 Julkaistu: 1993
 Tuottaja(t): Kalle Trap
 Tyylilaji: power/speed metal
 Kesto: 68.01
 Levy-yhtiö: Virgin
Blind Guardian muut julkaisut
| Somewhere Far Beyond 1992 | Tokyo Tales 1993 | Imaginations from the Other Side 1995 |
Tokyo Tales on ensimmäinen Blind Guardianin julkaisema live-levy. Se julkaistiin vuonna 1993 neljän täyspitkän albumin jälkeen. Tokyo Tales on nauhoitettu Somewhere Far Beyond -levyn jälkeisellä kiertueella Tokiossa. Albumi on koottu kahdesta eri Tokion konsertista ja se sisältää kappaleita kattavasti jokaiselta silloin julkaistulta Guardian-levyltä.
Kappaleet

Inquisition – 0.49
Banish From Sanctuary – 6.13
Journey Through the Dark – 5.12
Traveler in Time – 6.33
The Quest for Tanelorn – 6.02
Goodbye My Friend – 6.27
Time What is Time – 6.41
Majesty – 7.50
Valhalla – 6.08
Welcome to Dying – 5.55
Lord of the Rings – 3.52
Lost in the Twilight Hall – 7.25
Barbara Ann – 2.57
Kokoonpano

Hansi Kürsch – laulu
André Olbrich – kitara
Marcus Siepen – kitara
Thomen Stauch – rummut
Marc Zee (vieraileva muusikko) – koskettimet, taustalaulu
Aiheesta muualla

Tokyo Tales Discogsissa. (englanniksi)
Albumi Tokyo Tales Encyclopaedia Metallum -sivustolla (englanniksi)
Tuomiorovasti

Tuomiorovasti (ruots. domprost) on Suomen evankelis-luterilaisessa kirkossa ja Ruotsin kirkossa tuomiokirkkoseurakunnan kirkkoherra. Samalla hän on hiippakunnan tuomiokapitulin vakinainen jäsen ja toimii tuomiokapitulin johdossa piispan ollessa estyneenä jolloin hän hoitaa piispan kiireelliset ja välttämättömät tehtävät.  Hän on myös tuomiokapitulin varapuheenjohtaja. Ruotsin kirkossa Upsalan hiippakunnassa tuomiorovasti on tuomiokapitulin toinen varapuheenjohtaja. Hän voi piispan määräyksestä toimittaa kirkonvihkimisisä ja kirkkoherran virkaanasettamisia.
Tuomiorovastina toimivan kirkkoherran kelpoisuusehtona on kirkkoherran kelpoisuuden lisäksi ylempi pastoraalitutkinto.
Nimitys tuomiokapituli tulee sanoista domus capituli ’lukukappaleen talo’ (piispan talo, jossa luetaan Raamattua). Tätä samaa sanajuurta ovat myös sanat tuomiorovasti ja tuomiokirkko. Jokaisessa hiippakunnassa on  tuomiokirkkoseurakunta, jonka pääkirkko on hiippakunnan pääkirkko. Hiippakunnan pääkirkkoa on perinteisesti kutsuttu katedraaliksi (cathedra ’istuin’), koska siellä on piispanistuin. Tästä tulee myös tuomiokirkkoseurakunnan vanha nimitys katedraaliseurakunta. Nykyisissä luterilaisissa tuomiokirkoissa ei yleensä ole fyysistä piispanistuinta.
Tuomiorovastin vastine anglikaanisessa kirkossa on dekaani.
Venäjän ortodoksisessa kirkossa ja sen alaisissa kirkoissa vastaava nimike on katedraalirovasti.
Tuhlarin tunteet

| Tuhlarin tunteet Eero Aven |
| --- | --- | --- |

Studioalbumin tiedot
 Julkaistu: 1983
 Formaatti: LP
 Kesto: 34.06
 Levy-yhtiö: Minimusic
Eero Avenin muut julkaisut
| Raitilla 1982 | Tuhlarin tunteet 1983 | Parhaat 1983 |
Tuhlarin tunteet on Eero Avenin studioalbumi vuodelta 1983.
Kappaleet

| --- | --- |
 A-puoli Jäätynyt rakkaus – 2.57 (säv. Antti Aronen, san. Eero Aven)  Tähtihetki – 2.30 (säv. Arto Kosola, san. Eero Aven)  Jätkän jäljet – 3.08 (säv. Antti Aronen, san. Eero Aven)  Kultamaa – 2.52 (säv. Leo Siirtola, san. Leena Siirtola)  Sinun ja minun tango – 2.35 (säv. Antti Aronen, san. Eero Aven)  Muistelo – 3.20 (säv. ja san. Georg Malmstén) :  B-puoli Lemmenlaulu – 2.38 (säv. Tapani Manner, san. Eero Aven)  Tuhlarin tunteet – 3.10 (säv. Antti Aronen, san. Eero Aven)  Elämä on taistelua – 2.47 (säv. Tapani Manner, san. Eero Aven)  Saat multa suukon tuhat kertaa – 3.10 (24 mila baci, säv. Adriano Celentano, san. Reino Helismaa)  Hauras kuin pettävä jää – 2.50 (säv. Antti Aronen, san. Eero Aven)  Nyt jää hyvästi vain – 2.44 (Goodbye Jimmy Goodbye, säv. Jack Vaughn, san. Kari Tuomisaari)
Aiheesta muualla

Tuhlarin tunteet discogs.com -sivustolla
Saksan yhtenäisjärjestelmä

| Saksan yhtenäisjärjestelmä |
| --- | --- |
 Saksan yhtenäisjärjestelmällä kirjoitettua tekstiä
Kieli:  saksa
Luoja:  työryhmä
Ajanjakso:  1924–
Saksan yhtenäisjärjestelmä (saks. Deutsche Einheitskurzschrift) on saksan kielen pikakirjoitusjärjestelmä, joka laadittiin 1900-luvun alussa yhdistämään saksalaisia pikakirjoituskoulukuntia. Siitä tuli käytännössä ainoa pikakirjoitusjärjestelmä Saksassa ja Itävallassa.
Järjestelmän synty

Saksankielisissä maissa oli 1800-luvulla ja 1900-luvun alussa käytössä rinnakkain useita pikakirjoitusjärjestelmiä. 1900-luvun alussa merkittävimpiä olivat Gabelsbergerin järjestelmä ja Stolze–Schrey. Näiden lisäksi käytössä olivat muun muassa Stenotachygrafia ja Kansallispikakirjoitus sekä Rollerin, Arendsin, Scheithauerin, Stolzen, Braunsin ja Faulmannin järjestelmät.
Vuonna 1906 Saksan suurimmat pikakirjoituskoulukunnat pitivät kokouksen, jossa päätettiin yhtenäisen järjestelmän valmistelusta. Useiden ehdotusten ja äänestysten jälkeen vuonna 1924 tehtiin lopulliset päätökset uuteen järjestelmään siirtymisestä. Yhtenäisjärjestelmästä tuli Gabelsbergerin ja Stolze–Schreyn välimuoto.
Järjestelmän rakenne

Kullakin konsonantilla ja useilla konsonanttiyhtymillä on omat merkkinsä. Vokaalit merkitään tavallisesti vokaalia seuraavan konsonanttimerkin paikkaa tai vahvuutta muuttamalla: esimerkiksi i:n jälkeen konsonanttimerkkiä korotetaan, u:n jälkeen alennetaan ja a:n jälkeen vahvennetaan.
Aiheesta muualla

Kuvia tai muita tiedostoja aiheesta Saksan yhtenäisjärjestelmä Wikimedia Commonsissa
Konsonanttien merkit
Esimerkkejä sanojen kirjoittamisesta
Torpedomalawinahven

| Torpedomalawinahven |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Pseudotropheus
Laji::  elongatus
Kaksiosainen nimi
 Pseudotropheus elongatus  Fryer, 1956 
Katso myös
   Torpedomalawinahven Commonsissa 
Infobox OKNimi-testi OK: 
Torpedomalawinahven (Pseudotropheus elongatus) on afrikkalaisessa Malawijärvessä elävä endeeminen kirjoahvenlaji, jota pidetään myös akvaariokalana. Kerääminen akvaarioihin ja vesien saastuminen ovat aiheuttaneet sen, että laji luokitellaan vaarantuneeksi.
Koko ja ulkonäkö

Torpedomalawinahvenkoiras voi saavuttaa jopa 17 cm:n pituuden. Torpedomalawinahvenen pohjaväri on tummansininen vaaleamman sinisin pystyraidoin. Naaraiden väritys erityisesti koiraiden läheisyydessä on vaatimattomampi. Yksityiskohdat vaihtelevat eri muunnoksilla, joita on useita.
Käyttäytyminen

Koiras voi käyttäytyä häiritsevästi niin oman lajinsa edustajia kuin muitakin kalalajeja kohtaan.
Vesiolot ja ravinto

Torpedomalawinahvenet viihtyvät vedessä, jonka lämpötila on 22–25 °C ja pH hieman emäksinen. Ravintonaan laji käyttää levää ja kasveja. Akvaariossa sopivaa ruokaa ovat spirulina-hiutaleet sekä kasvit.
Salvador Q. Quizon

Salvador Q. Quizon
Salvador Quizon Quizon (6. joulukuuta 1924 Manila – 5. elokuuta 2016) oli filippiiniläinen roomalaiskatolinen piispa. Hänet vihittiin papiksi 12. maaliskuuta 1949 ja nimitettiin Lipan arkkihiippakunnan vihkipiispaksi sekä Feradi Minuksen titulaaripiispaksi 9. kesäkuuta 1979. Piispaksi vihkiminen seurasi 22. elokuuta. Pääkonsekraattorina toimi Bruno Torpigliani, jota avustivat Ricardo Jamin Vidal ja Cirilo R. Almario.
Quizon jäi eläkkeelle vihkipiispan tehtävistä 6. huhtikuuta 2002.
Samsung Galaxy S20

| Samsung Galaxy S20 |
| --- | --- |


Valmistaja:  Samsung
Julkaistu:  11. helmikuuta 2020
Edeltäjä:  Samsung Galaxy S10
Seuraaja:  Samsung Galaxy S21
Muut versiot:  Samsung Galaxy S20+, Samsung Galaxy S20 Ultra, Samsung Galaxy S20 FE
Käyttöverkot:  2G, 3G, 4G ja 5G
Mitat:  151,7 × 69,1 × 7,9 mm
Paino:  163 g
Näyttö:  6,2 tuumaa, 120 Hz
Näytön kuvatarkkuus:  1 440 × 3 200 px
Suoritin:  Exynos 990 kahdeksan­ydinprosessori
Keskusmuisti:  8 Gt
Flash-muisti:  128 Gt
Takakamera:  12 Mpx pääkamera + 64 Mpx telekamera + 12 Mpx ultralaajakulmakamera
Etukamera:  10 Mpx
Käyttöjärjestelmä:  Android 10
Akku:  4 000 mAh
Muistikorttipaikka:  kyllä
Muuta:  sormenjälkitunnistin, langaton lataus, kasvojentunnistus, IP68
Infobox OKNimi-testi OK: 
Samsung Galaxy S20 on Samsungin älypuhelin, joka julkaistiin 11. helmikuuta 2020. Sen ennakkomyynti alkoi julkaisupäivänä ja toimitukset alkoivat 13. maaliskuuta 2020. Puhelimesta on olemassa suuremmat Samsung Galaxy S20+ ja Samsung Galaxy S20 Ultra -versiot. Syyskuussa 2020 puhelimesta julkaistiin lisäksi edullisempi Samsung Galaxy S20 FE -versio.
Ominaisuudet

Samsung Galaxy S20:ssa on kahdeksanydinprosessori ja 6,2 tuuman näyttö 120 hertsin virkistystaajuudella. Tallennustilaa on 128 gigatavua ja  se on laajennettavissa muistikortilla. Keskusmuistia on kahdeksan gigatavua, ja laite tukee 5G-verkkoja. Puhelimessa on kolme takakameraa. Pääkameran tarkkuus on 12, telekameran 64 ja laajakulmakameran 12 megapikseliä. Etukameran tarkkuus on 10 megapikseliä. Akun kapasiteetti on  4 000 milliampeerituntia ja se tukee 25 watin pikalatausta. Laite tukee myös langatonta latausta. Puhelimessa on kasvojentunnistus ja näytönalainen sormenjälkitunnistin. Sen IP-luokitus on 68, ja se on pölyn- ja vedenkestävä. Puhelimen käyttöjärjestelmä on Android 10.
Sally Chapman

Sally Chapman Osbon on yhdysvaltalainen jännityskirjailija. Hän on kirjoittanut myös nimellä Annie Griffin.
Suomennetut teokset

Kybersuudelma (1992)
Rakkautta ja bittejä (1994)
Aiheesta muualla

Sally Chapman (englanniksi)
Triglyseridi

Triglyseridi on mikä tahansa glyserolin esteri, jossa kaikki kolme hydroksyyliryhmää ovat esteröityinä rasvahapoilla.
Triglyseridit  eli varsinaiset rasvat muodostuvat yhdestä glyserolimolekyylistä sekä siihen esteröityneistä kolmesta rasvahappoketjusta. Ne ovat elimistön tärkein energian varastomuoto ja osa niistä varastoidaan rasvakudoksen rasvasolujen rasvapisaroihin. Triglyseridit kiertävät veressä ja erityisesti lihassolut pilkkovat niitä ja hyödyntävät energianlähteenä.
Ravinnosta on saatava tietty määrä rasvaa, jotta välttämättömiä rasvahappoja ja rasvaliukoisia vitamiineja saataisiin tarpeeksi. Vitamiinit imeytyvät suolesta vain yhdessä rasvojen kanssa ja välttämättömiä rasvahappoja elimistö ei pysty itse syntetisoimaan. Verenkierrossa triglyseridit kulkevat yhdessä fosfolipidien ja kolesterolin kanssa lipoproteiineissa, joita ovat muun muassa kylomikronit, VLDL (very low density lipoprotein), LDL (low density lipoprotein) ja HDL (high density lipoprotein).
Veren kohonnut triglyseridipitoisuus saattaa aiheuttaa pitkään jatkuessaan sydän- ja verisuonitauteja. Vyötärölihavuuteen tai runsaaseen alkoholin käyttöön  liittyvä maksan rasva-aineenvaihdunnan häiriöt, runsas nopeiden hiilihydraattien nauttiminen ja huonossa tasapainossa oleva diabetes nostavat veren triglyseridin paastoarvoja. Veren triglyseridipitoisuutta mitataan triglyseridiarvona. Triglyseridiarvo voi nousta tilapäisesti aterian aikana. Optimi triglyseridiarvolle on paastonäytteenä alle 1,7 mmol/l ja ilman paastoa 2,0 mmol/l.
Aiheesta muualla

Wikimedia Commonsissa on kuvia tai muita tiedostoja aiheesta .
Terveyskirjasto, Lääkärikirja Duodecim, Pertti Mustajoki, 29.1.2009: Veren triglyseridit (rasvat)